Закон о измени Закона о општинама и обласним самоуправама (1929)
На предлог Нашег Министра Унутрашњих Дела а по саслушању Председника Нашег Министарског Савета 
прописујемо и проглашујемо: 

Све општинске управе у целој држави данашњим даном се разрешују.

У општинама града Београда, Загреба и Љубљане поставиће се општинске управе Краљевим Указом на предлог Министра Унутрашњих Дела.

У осталим општинама поставиће Велики Жупани нове општинске управе.

Састав и надлежност општинских управа остаје и надаље иста, како је предвиђена досадашњим законима о општинама (уредбама, штатутима).

Исто тако Велики Жупани разрешиће дужности досадашње општинске бележнике и поставити нове.

Велики Жупани поставиће по својим областима комесаре, који ће надаље водити све послове досадашњих обласних скупштина и обласних одбора, који се овим законом распуштају.

Ближе одредбе о раду ових комесара издаће Министар Унутрашњих Дела.

Све одредбе Закона, уредаба, штатута, наређења и правилника које су у противности са овим законом, престају важити.

Овај закон ступа у живот и добија обавезну снагу кад се обнародује у Службеним Новинама.

6. јануара 1929. године 
у Београду.

АЛЕКСАНДАР с. р.

Председник Министарског Савета, 
и Министар Унутрашњих Дела, 
Почасни Ађутант Њ. В. Краља, 
Дивизијски ђенерал, 
Петар Р. Живковић, с. р.

Видео и ставио Државни Печат, 
Чувар Државног Печата, 
Министар Правде, 
Д-р Милан Сршкић, с. р.

Председник Министарског Савета 
Министар Унутрашњих Дела, 
Почасни Ађутант Њ. В. Краља, 
Дивизијски ђенерал, 
Петар Р. Живковић, с. р.

Извори 
 „Службене новине Краљевине Срба, Хрвата и Словенаца”, број 6/1929

Закони Краљевине Срба, Хрвата и Словенаца